סיפורה של שפחה (סדרת טלוויזיה)

סיפורה של שפחה (באנגלית: The Handmaid's Tale) היא סדרת טלוויזיה אמריקאית עטורת פרסים, המבוססת על הספר הדיסטופי הספקולטיבי מאת הסופרת הקנדית מרגרט אטווד "מעשה השפחה". הסדרה הוזמנה על ידי שירות הווידאו על פי דרישה Hulu, ובסוף 2016 הופקה העונה הראשונה, הכוללת 10 פרקים, שהועלתה במלואה לאתר האינטרנט של Hulu ב-26 באפריל 2017. במאי 2017, חודשה הסדרה לעונה שנייה, שעלתה לשידור ב-26 באפריל 2018. בפברואר 2019, חודשה הסדרה לעונה שלישית. ב-27 ביולי 2019 אישרה חברת ההפקות ״הולו״ כי לסדרה תופק עונה רביעית. העונה הרביעית יצאה לאור ב-27 באפריל 2021. היא הסתיימה ב-16 ביוני 2021. בדצמבר 2020, לקראת הפרימיירה של העונה הרביעית, חודשה הסדרה לעונה חמישית. בספטמבר 2022 לקראת יציאתה של העונה החמישית הוכרזה העונה השישית והאחרונה. העלילה מתרחשת בעולם עתידני וקודר, בשטחי ארצות הברית לשעבר, לאחר שתאוקרטיה נוצרית טוטליטרית חוללה הפיכה בממשל האמריקאי והקימה את רפובליקת "גלעד". צעירה בשם ג'ון נחטפת, מצוותת למעמד השפחות, שנאלצות לשמש בהוראת המשטר כפילגשים למפקדי "גלעד", הסובלים מעקרות, למטרות רבייה. למרות מצבה הקשה, היא לא מאבדת תקווה לשוב ולהתאחד עם משפחתה בעולם החופשי. בספטמבר 2017, זכתה הסדרה בפרס אמי לסדרת הדרמה הטובה ביותר, ובכך הייתה לסדרה הראשונה המשודרת בסטרימינג שזוכה בפרס יוקרתי זה. כל העונות של הסדרה משודרות ב-HOT HBO וזמינות לצפייה בשירות HOT VOD. ב-27 באפריל 2018 עלתה עונתה הראשונה לשירות yes VOD וב-31 ביולי 2018 עלתה העונה הראשונה לסלקום טיוי. העלילה מתוזמנת לעתיד הקרוב בו משבר עולמי כתוצאה ממחלות מין וזיהום הסביבה מוביל לצניחה בשיעור הילודה המוסברת בירידה בפריון הנשים למרות שהבעיה נעוצה בעקרות הגברים. המשבר מוליד, תנועה נוצרית רדיקלית פונדמנטליסטית בשם "בני יעקב" המחוללת מהפכה בארצות הברית ומקימה במקומה ממשל טוטליטרי-תאוקרטי בשם "רפובליקת גלעד" ומשליטה סדר חדש המבוסס על ערכי התנועה ועל פרשנותה לתנ"ך. במהלך הקמת גלעד והתמסדותה נערכים מסעות צלב וטיהורים. החברה החדשה מאורגנת בצורה היררכית על פי חוקים חברתיים שנוצרו זה מכבר, שבו נשים משועבדות, אינן מורשות לעבוד על פי חוק, לצאת מהבית ללא ליווי, להחזיק רכוש עצמאי או בכסף, לנהוג או לקרוא ולכתוב. הנשים מחולקות למעמדות שאחד מהם הוא של שפחות. השפחות הן נשים שלפני המהפכה נחשבו חוטאות על פי תפיסת גלעד, אך עם זאת פוריות, ולכן יועדו בגלעד לשמש כשפחות המועברות בין אנשי המעמד השולט (מחוללי המהפכה, המכונים "מפקדים") ונשותיהם למטרת רבייה. פעם בחודש נערך טקס מקודש בו המפקד-הבעל אונס את השפחה, השוכבת כשראשה בין חלציה של אשת המפקד, במטרה לעבר אותה. לאחר לידת תינוק הוא מאומץ על ידי המפקד ורעייתו, והשפחה מועברת לבית מפקד אחר. לשפחות אין שם והן נקראות בכל עת על שם מפקדן הנוכחי. מעמד השפחות נוצר על בסיס פרשנות לסיפור לידת בני יעקב. בנוסף, משפחות המפקדים מחזיקות בילדים שנחטפו מהוריהם ומגדלות אותם כאילו היו ילדיהם. הבנות מתחתנות בגיל 14. לצד השפחות, רוב החברה מקובצת למעמדות שמכתיבים את תפקידם וחובותיהם. נשים מחולקות למגוון קטן של קטגוריות חברתיות, אשר כל אחת מסומנת על ידי שמלה פשוטה וחלקה בצבע מסוים: שפחות לבושות בשמלה אדומה, הנשים שעוסקות במשק בית, הקרויות "מרתות" (על שם דמות מהברית החדשה), לובשות ירוק-אפרפר, ורעיות (הצפויות לנהל את משקי הבית) לובשות ירוק-כחלחל. "נשות אקונו" הן נשים ממעמד נמוך יותר; תמהיל של כל הקטגוריות הנ"ל, והן לובשות אפור. קבוצה נוספת של נשים, "דודות" (אשר מחנכות ומפקחות על השפחות באכזריות), לובשות חום. אסירות נקראות "לא-נשים" (Unwoman), ומשועבדות למוות בפינוי פסולת רעילה במושבות. "איזבליות" (על שם הדמות המקראית) הן יצאניות בבתי בושת סודיים הפועלים אך ורק לגברי האליטה ואינן מוגבלות בלבושן. מהגברים, "העיניים" הם משטרה חשאית שמתצפתים על האוכלוסייה הכללית ובודקים סימנים של מרד. ישנם ציידים שיורים בכל מי שמנסה לברוח מהמדינה. ג'ון אוסבורן, ששמה, כשם כל השפחות, שונה לשלפרד (Offred), על שם האדון שלה ("Of Fred"; בתרגום חופשי: של פרד) היא השפחה המצוותת לביתו של מפקד גלעדי בשם פרד ווטרפורד ואשתו סרינה ג'וי. שלפרד כפופה לחוקים קפדניים ובחנים מתמידים; מילה או מעשה בלתי הולם מוביל לענישה אכזרית. בטרם נלכדה במלתעות "גלעד" הופרדה מבן זוגה ובתה נלקחה ממנה ואומצה ב"גלעד" על ידי מפקד ואשתו חשוכי ילדים, ניהלה אורח חיים חופשי של אשה בעולם המערבי, השכלה אקדמית, משרה של עורכת ספרותית, זוגיות. כל שנותר לה בשבייה הוא לציית לחוקים של גלעד בתקווה שיום אחד תוכל לשוב ולחיות בחופשיות ולהתאחד עם בתה ובן זוגה. לזוג ווטרפורד, מחלוצי "גלעד", יש קונפליקטים משלהם עם המציאות של החברה שהם עזרו ליצור. במהלך עונה 5, ג'ון ממשיכה לנסות להציל את בתה האנה שעדיין נמצאת בגלעד, ובמהלך הניסיונות, חוצה את הגבול לגלעד על מנת להשיג עוד מידע. בינתיים, תושבי קנדה מתנגדים לפליטים המגיעים אליהם ומציפים את טורונטו, ומתחילים לנהוג באלימות כלפיהם. סרינה ווטרפורד מתמודדת עם מות בעלה ועם הריונה המתקדם. היא עוברת לגור אצל משפחת וילר, ואט אט מגלה שהיא למעשה כלואה שם. היא מחליטה לברוח אך במהלך ניסיון הבריחה שלה היא יולדת את בנה בכורה, נח. היא נאסרת בכלא בגין תקיפתה את השומר שלה, עזרא, ותינוקה מופרד ממנה ועובר להיות בנם של הזוג וילר. היא מצליחה לברוח גם מהם, והיא ובנה בורחים מקנדה לכיוון אמריקה החופשית. העונה נגמרת כשרואים את ג'ון וסרינה נפגשות בדרכן החוצה מקנדה. לסדרה 5 עונות, ובעת סיום העונה החמישית, פרסמה הרשת על הפקת עונה שישית ואחרונה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא חוסר דמויות ודמויות משנה. מידע וכתבות: אתר האינטרנט הרשמי של סיפורה של שפחה סיפורה של שפחה, ברשת החברתית פייסבוק סיפורה של שפחה, ברשת החברתית אקס (טוויטר) "סיפורה של שפחה", במסד הנתונים הקולנועיים IMDb (באנגלית) "סיפורה של שפחה", באתר AllMovie (באנגלית) "סיפורה של שפחה", באתר Rotten Tomatoes (באנגלית) "סיפורה של שפחה", באתר Metacritic (באנגלית) "סיפורה של שפחה", באתר HBO Max (באנגלית) "סיפורה של שפחה", באתר Hulu סדרות (באנגלית) "סיפורה של שפחה", במסד הנתונים הקולנועיים KinoPoisk (ברוסית) אנה בורד, פרברי הגיהינום, באתר "ידיעות אחרונות", 16 באפריל 2018 יוצר "סיפורה של שפחה": "שמח שהסיום הרגיז את הצופים", באתר ynet, 15 באוגוסט 2018 ציפי שמילוביץ, אישה בונה אישה שורפת, באתר "ידיעות אחרונות", 28 במאי 2019 ביקורות: אילן קפרוב‏, עבד כי תמלוך: "סיפורה של שפחה" מרהיבה, מיוחדת וסוחפת, באתר וואלה, 30 באפריל 2017 אפרת מלטר, "סיפורה של שפחה": הרבה יותר מסדרת טלוויזיה, באתר nrg‏, 19 ביוני 2017 נילי לוין, "סיפורה של שפחה": עולם אכזר, טלוויזיה מצוינת, באתר ynet, 19 ביוני 2017 עדי רובינשטיין, יתברך הפרי? הסוד מאחורי "סיפורה של שפחה", באתר ישראל היום, 19 ביוני 2017 יגאל ליברנט, מדוע לא צפיתי ב"סיפורה של שפחה", באתר מידה, 20 ביוני, 2017 נילי לוין, "סיפורה של שפחה": הסיוט שלכן חזר, באתר ynet, 27 באפריל 2018 רחלי מלק-בודה, ‏המניפסט הפמיניסטי פוגע בשלמות של "סיפורה של שפחה", בעיתון מקור ראשון, 28 במאי 2018 נילי לוין, מעגל של יאוש: "סיפורה של שפחה" התקלקלה, באתר ynet, 12 ביולי 2018 נילי לוין, "סיפורה של שפחה" 3: עדיין אפקטיבית, פחות אכזרית, באתר ynet, 6 ביוני 2019 נדב מנוחין‏, חשבנו ש"סיפורה של שפחה" חייבת להסתיים. המציאות הוכיחה שטעינו, באתר וואלה, 7 ביוני 2019 10 דברים שלא ידעתם על "סיפורה של שפחה" בן בירון, ‏טקס פרסי האמי 2017: כל הזוכים וכל מה שקרה שם, באתר ‏מאקו‏, 18 בספטמבר 2017 Patten, Dominic (25 בפברואר 2021). "'The Handmaid's Tale' Reveals Season 4 Debut Date; Drops Explosive Teaser". Deadline. נבדק ב-25 בפברואר 2021. {{cite web}}: (עזרה) Petski, Denise (10 בדצמבר 2020). "'The Handmaid's Tale' Renewed For Season 5 By Hulu". Deadline Hollywood. ארכיון מ-10 בדצמבר 2020. נבדק ב-10 בדצמבר 2020. {{cite web}}: (עזרה) וואלה! תרבות‏, אמי 2017: "סיפורה של שפחה" עשתה היסטוריה וזכתה בפרס הגדול, באתר וואלה, 18 בספטמבר 2017 Schwartz, Ryan (5 באוגוסט 2017). "TCA Awards: The Handmaid's Tale, Atlanta, Big Little Lies, Carrie Coon Among Big Winners". TVLine. נבדק ב-6 באוגוסט 2017. {{cite web}}: (עזרה) Beachum, Chris; Montgomery, Daniel; Dixon, Marcus James (26 ביולי 2017). "2017 Gold Derby TV Awards nominations: 'This is Us,' 'Veep,' 'The Leftovers,' 'Stranger Things' among top contenders". Goldderby. נבדק ב-27 באוגוסט 2017. {{cite web}}: (עזרה) Pond, Steve (28 בנובמבר 2017). "'Dunkirk,' 'The Shape of Water' Lead Satellite Award Nominations". TheWrap. נבדק ב-29 בנובמבר 2017. {{cite web}}: (עזרה) Li, Shirley (11 בדצמבר 2017). "Handmaid's Tale boss on Golden Globes nomination, Ann Dowd". Entertainment Weekly. נבדק ב-12 בדצמבר 2017. {{cite web}}: (עזרה) Tapley, Kristopher (2 בדצמבר 2017). "Netflix, FX's 'Feud' Lead Critics' Choice TV Nominations". Variety. נבדק ב-2 בינואר 2018. {{cite web}}: (עזרה) Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)